
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ 


Αρ 


. Φύλλου 1366 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Διεξαγωγή δομημένης συνέντευξης κατά την επι¬ 
λογή προϊσταμένων. 

2 Καθορισμός, προσδιορισμός, τρόπος και διαδι¬ 
κασία διόρθωσης πρόδηλων σφαλμάτων στην 
κατάρτιση και κύρωση των δασικών χαρτών. 

3 Τροποποίηση της αριθ. 11510/14.12.2016 από¬ 
φασης του Υπουργού Αγροτικής Ανάπτυξης και 
Τροφίμων «Πλαίσιο εφαρμογής της Δράσης 1.1.1. 
'Δράσεις Κατάρτισης και Ανάπτυξης Δεξιοτήτων 
για νέους γεωργούς και μικρές γεωργικές εκμε- 
ταλλεύσεις' του Μέτρου 1 "Δράσεις μετάδοσης 
Γνώσεων και Ενημέρωσης" του ΠΑΑ 2014-2020» 
(Β'4113/21.12.2016). 


ΑΠΟΦΑΣΕΙΣ 


Αριθμ. 


Πρωτ. 4750 
Διεκπ. 3076 


( 1 ) 


Διεξαγωγή δομημένης συνέντευξης κατά την επι¬ 
λογή προϊσταμένων. 


Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. Τις διατάξεις των άρθρων 65 παρ. 6 και 103 παρ. 6 
του Συντάγματος της Ελλάδας, σύμφωνα με τις οποίες 
το προσωπικό της Βουλής διέπεται αποκλειστικά από 
τον Κανονισμό της, σε συνδυασμό με τις διατάξεις του 
άρθρου 11 παρ. 4 του Κανονισμού της Βουλής (Μέρος 
Κοινοβουλευτικό, ΦΕΚ 106/Α/1987), όπως ισχύει. 

2. Τις διατάξεις των άρθρων 1, 82 και 164 ΣΤ του Κα¬ 
νονισμού της Βουλής (Μέρος Β', ΦΕΚ 51 /Α/1997), όπως 
ισχύει, και των παρ. 1, 2 και 3 του άρθρου 30 της από 
28-6-2016 απόφασης (ΦΕΚ 122/Α/2016) της Ολομέλειας 
της Βουλής των Ελλήνων. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Προϋπολογισμού της Βουλής, 
αποφασίζουμε: 

Άρθρο 1 
Αντικείμενο 

Με τις διατάξεις της παρούσας ρυθμίζονται τα θέματα 
που αφορούν στη διεξαγωγή της δομημένης συνέντευ¬ 


ξης κατά τη διαδικασία επιλογής προϊσταμένων οργα¬ 
νικών μονάδων της Βουλής, κατά τα ειδικώς οριζόμενα 
στις διατάξεις του άρθρου 82 του Κανονισμού της Βου¬ 
λής (Μέρος Β', ΦΕΚ 51 /Α/1997), όπως ισχύει. 

Άρθρο 2 

Σκοπός και αρχές 

1. Σκοπός της δομημένης συνέντευξης είναι οι αρμό¬ 
διες Επιτροπές Επιλογής Προϊσταμένων να διαμορφώ¬ 
σουν γνώμη για την ικανότητα, την καταλληλότητα και 
την προσωπικότητα του υποψηφίου για την άσκηση των 
καθηκόντων της θέσης ευθύνης, για την οποία κρίνεται, 
προκειμένου να επιτυγχάνεται η καλύτερη αντιστοιχία 
μεταξύ των αναγκών των υπηρεσιών της Βουλής και του 
κατάλληλου υποψηφίου που επιλέγεται για την άσκηση 
καθηκόντων ευθύνης στη συγκεκριμένη θέση. 

2. Η δομημένη συνέντευξη διενεργείται βάσει των αρ¬ 
χών της αξιοκρατίας, της αμεροληψίας και της ισότιμης 
μεταχείρισης των υποψηφίων, προκειμένου να επιτυγ¬ 
χάνεται ο επιδιωκόμενος σκοπός κατά την παράγραφο 
1 του παρόντος άρθρου. 

Άρθρο 3 

Διαδικασία διεξαγωγής της δομημένης συνέντευξης 

1. Η δομημένη συνέντευξη διενεργείται από τις αρ¬ 
μόδιες Επιτροπές Επιλογής Προϊσταμένων της παρ. 3.Γ. 
περ. α και β του άρθρου 82 του Κανονισμού της Βουλής 
(Μέρος Β', ΦΕΚ 51 /Α/1997), όπως ισχύει. 

2. Για τη διενέργεια της δομημένης συνέντευξης εκδί- 
δεται πρόσκληση από τον Πρόεδρο της αρμόδιας Επι¬ 
τροπής Επιλογής Προϊσταμένων, η οποία αποστέλλεται 
στους υποψηφίους με ηλεκτρονικό ταχυδρομείο του¬ 
λάχιστον τρεις (3) πλήρεις εργάσιμες ημέρες πριν από 
τη διενέργεια της συνέντευξης και σε κάθε περίπτωση, 
εντός της ανωτέρω προθεσμίας, αναρτάται στην ενότητα 
«Ανακοινώσεις» της αρχικής σελίδας του ενδοδικτυακού 
τόπου της Βουλής. 

3. Τα μέλη της αρμόδιας Επιτροπής Επιλογής Προϊ¬ 
σταμένων προβαίνουν στη διεξαγωγή της δομημένης 
συνέντευξης λαμβάνοντας υποχρεωτικά υπόψη: α) τα 
στοιχεία του προσωπικού μητρώου, β) την αίτηση υπο¬ 
ψηφιότητας, γ) το βιογραφικό σημείωμα των υποψηφί¬ 
ων, δ) τις διατάξεις του Κανονισμού της Βουλής (Μέρος 
Κοινοβουλευτικό, ΦΕΚ 106/Α/1987), όπως ισχύει, και Μέ¬ 
ρος Β' (ΦΕΚ 51/Α/1997), όπως ισχύει, ιδίως τις σχετικές 

με τις αρμοδιότητες των θέσεων που προκηρύσσονται, 
καθώς και τις αποφάσεις του Προέδρου της Βουλής για 
την εξειδίκευση συνάφειας τίτλων σπουδών, επαγγελμα¬ 
τικής εμπειρίας και τον καθορισμό ειδικότερων γνώσεων 
και απαιτήσεων για την επιλογή σε θέσεις ευθύνης. 

4. Βάσει των στοιχείων της παρ. 3 τα μέλη της αρμό¬ 
διας Επιτροπής Επιλογής Προϊσταμένων διενεργούν τη 
δομημένη συνέντευξη με ερωτήσεις που προκύπτουν ή 
βασίζονται στα στοιχεία αυτά. 

Άρθρο 4 

Θεματικές ενότητες δομημένης συνέντευξης 

1. Η δομημένη συνέντευξη περιλαμβάνει τις κάτωθι 
θεματικές ενότητες: 

1.1. Δομημένη συζήτηση επί θεμάτων σχετικών με τα 
αντικείμενα των υπηρεσιών της Βουλής και τις αρμοδι¬ 
ότητες των οργανικών μονάδων των σχετικών με την 
προκηρυσσόμενη θέση, σε συνάρτηση με τις δεξιότητες 
και τα προσόντα του υποψηφίου, όπως προκύπτουν από 
το βιογραφικό του και τα στοιχεία του προσωπικού του 
μητρώου. 

1.2. Ανάπτυξη ενός υποθετικού σεναρίου γενικού δι¬ 
οικητικού ενδιαφέροντος (είΐυθΐίοηθΙ ίπΐθΓνίθνν), που 
έχει ως σκοπό να αξιολογήσει τις διοικητικές ικανότητες 
του υποψηφίου να προγραμματίζει, να συντονίζει, να 
αναλαμβάνει πρωτοβουλίες, να λαμβάνει αποτελεσμα¬ 
τικές αποφάσεις και να διαχειρίζεται κρίσεις. Σε αυτό το 
στάδιο της συνέντευξης ένα Μέλος της εκάστοτε Επι¬ 
τροπής εκφωνεί, προς ανάπτυξη από τον υποψήφιο, ένα 
υποθετικό σενάριο, ώστε μέσω της θεματικής αυτής ο 
υποψήφιος να αναδείξει ιδίως τις διοικητικές του ικανό¬ 
τητες, τον τρόπο και την ευχέρεια επικοινωνίας, την ικα¬ 
νότητα καθοδήγησης και επίτευξης αποτελεσμάτων, την 
ανάληψη ευθύνης, τον προγραμματισμό, την οργάνωση. 

2. Για τη μοριοδότηση κάθε μίας από τις ανωτέρω θε¬ 
ματικές ενότητες, λαμβάνονται υπόψη επίσης οι επικοι- 
νωνιακές δεξιότητες, η ικανότητα διαχείρισης χρόνου, 
τα χαρακτηριστικά ηγεσίας ιδίως υπό συνθήκες πίεσης, 
η ικανότητα συντονισμού ομάδων εργασίας και η δημι¬ 
ουργικότητα του υποψηφίου. 

Άρθρο 5 

Διενέργεια δομημένης συνέντευξης 

1. Για τη διενέργεια της δομημένης συνέντευξης κάθε 
υποψήφιος, ανά προκηρυσσόμενη οργανική μονάδα, 
καλείται χωριστά με αλφαβητική σειρά. 

2. Οι ερωτήσεις προς τον υποψήφιο έχουν σκοπό την 
ανάδειξη των θετικών χαρακτηριστικών γνωρισμάτων 
του υποψηφίου, ιδίως όσον αφορά την προσωπικότητά 
του, τις διοικητικές ικανότητες, το επίπεδο γνώσεων και 
την ηγετική του ικανότητα και τίθενται βάσει αντικειμε¬ 
νικών στοιχείων και κριτηρίων κατά τα οριζόμενα στην 
παρ. 3 του άρθρου 3 της παρούσας. 

3. Προς επίτευξη του σκοπού της δομημένης συνέντευ¬ 
ξης και για την ισότιμη μεταχείριση των υποψηφίων ανά 
επίπεδο θέσης ευθύνης, η χρονική διάρκεια της συνέντευ¬ 
ξης των υποψηφίων προσδιορίζεται ανά επίπεδο θέσης 
ευθύνης ως εξής: α) περίπου τριάντα (30') λεπτά για θέσεις 
προϊσταμένων επιπέδου γενικής διεύθυνσης, β) είκοσι 


(20') έως τριάντα (30') λεπτά για θέσεις προϊσταμένων 
επιπέδου διεύθυνσης και γ) είκοσι (20') έως τριάντα (30') 
λεπτά για θέσεις προϊσταμένων επιπέδου τμήματος. 

4. Οι ερωτήσεις και τα υποθετικά σενάρια μπορούν να 
μεταβάλλονται, ανά ημέρα διεξαγωγής της δομημένης 
συνέντευξης, σε ισοδύναμο σε κάθε περίπτωση επίπεδο, 
εφόσον η διαδικασία ανά προκηρυσσόμενη θέση δεν 
ολοκληρωθεί σε μία ημέρα. 

Άρθρο 6 

Μοριοδότηση 

1. Κάθε θεματική ενότητα της συνέντευξης μοριοδο- 
τείται κατ' ανώτατο όριο με 500 μόρια. Το σύνολο των 
μορίων που μπορεί να λάβει ένας υποψήφιος δεν μπορεί 
να υπερβαίνει τα 1.000 μόρια. 

2. Η τελική μοριοδότηση της συνέντευξης κάθε υπο¬ 
ψηφίου προκύπτει από το μέσο όρο των βαθμών των 
μελών της αρμόδιας Επιτροπής Επιλογής Προϊσταμέ¬ 
νων κατόπιν συζήτησης και ανταλλαγής τεκμηριωμέ¬ 
νων απόψεων που πραγματοποιείται μετά το πέρας της 
συνέντευξης του υποψηφίου. 

3. Το περιεχόμενο της συνέντευξης με τα κρίσιμα και 
ουσιαστικά σημεία της αναφέρεται συνοπτικά στο πρα¬ 
κτικό της Επιτροπής επιλογής, το οποίο συντάσσεται για 
το σκοπό αυτό. Απαραίτητο και κρίσιμο στοιχείο του 
πρακτικού αποτελεί η μοριοδότηση για τον κάθε υπο¬ 
ψήφιο, η οποία αιτιολογείται συνοπτικά από κάθε μέλος 
ως προς κάθε ένα από τα δύο σκέλη της συνέντευξης. 

4. Για την τελική μοριοδότηση, ο συνολικός αριθμός 
μορίων της συνέντευξης κάθε υποψηφίου, πολλαπλασι- 
άζεται με τους συντελεστές που αναφέρονται στην παρ. 
3Β περ. β. του άρθρου 82 του Κανονισμού της Βουλής 
(Μέρος Β', ΦΕΚ 51/Α/1997), όπως ισχύει, και, κατά την 
πρώτη εφαρμογή της παρούσας, με τους συντελεστές 
που αναφέρονται στην περ. δ) τηςπαρ. 1 τηςτου άρθρου 
30 της από 28-6-2016 απόφασης (ΦΕΚ 122/Α/2016) της 
Ολομέλειας της Βουλής των Ελλήνων. 

Άρθρο 7 

Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2017 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 


Αριθμ. 153394/919 (2) 

Καθορισμός, προσδιορισμός, τρόπος και διαδι¬ 
κασία διόρθωσης πρόδηλων σφαλμάτων στην 
κατάρτιση και κύρωση των δασικών χαρτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Τις διατάξεις των άρθρων 13 έως 26 του ν. 3889/2010 
(ΦΕΚ 182 Α') «Χρηματοδότηση Περιβαλλοντικών Παρεμ- 

βάσεων, Πράσινο Ταμείο, Κύρωση Δασικών Χαρτών και 
άλλες διατάξεις» και ειδικότερα του άρθρου 21 παράγρα¬ 
φος 1, που αναφέρονται στο περιεχόμενο της παρούσας 
απόφασης, όπως αυτές τροποποιήθηκαν, συμπληρώ¬ 
θηκαν, αντικαταστάθηκαν και ισχύουν με εκείνες του 
άρθρου 153 του ν. 4389/2016 (ΦΕΚ 94 Α’) «Επείγουσες 
διατάξεις για την εφαρμογή της συμφωνίας δημοσιοοι- 
κονομικών στόχων και διαρθρωτικών μεταρρυθμίσεων 
και άλλες διατάξεις». 

2. Τις διατάξεις του άρθρου 28 του ν. 2664/1998 (ΦΕΚ 
275 Α’) «Εθνικό Κτηματολόγιο και άλλες διατάξεις», όπως 
ισχύουν. 

3. Την 146776/2459/21.10.2016 απόφαση Αναπληρω¬ 
τή Υπουργού Περιβάλλοντος και Ενέργειας (ΦΕΚ 3532Β 1 ) 
«Καθορισμός θεμάτων σχετικών με την παράγραφο 1 
εδάφια β', γ', δ' και ε' του άρθρου 21 του ν. 3889/2010 
όπως ισχύει». 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98 Α'). 

5. Τις διατάξεις των: 

α) π.δ. 189/2009 (ΦΕΚ 221 Α') «Καθορισμός και ανακα¬ 
τανομή αρμοδιοτήτων των Υπουργείων», άρθρο 1 με το 
οποίο κατανεμήθηκαν οι αρμοδιότητες του Υ.Π.Ε.Κ.Α και 
άρθρου 6 του ιδίου π.δ. με το οποίο μεταφέρθηκε από 
το ΥΠ.Α.Α.Τ. στο Υ.Π.Ε.Κ.Α. η Γενική Διεύθυνση Ανάπτυ¬ 
ξης και Προστασίας Δασών και Φυσικού Περιβάλλοντος 
(άρθρο 1 π.δ. 352/1991, ΦΕΚ 124 Α' και άρθρο 1 παρ. 2, 
π.δ. 228/2002, ΦΕΚ 208 Α'), 
β) π.δ. 100/2014 (ΦΕΚ 167 Α') «Οργανισμός Υπουργείου 
Περιβάλλοντος, Ενέργειας και Κλιματικής Αλλαγής», 
γ) π.δ. 70/2015 (ΦΕΚ 114 Α') «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού», 
δ) π.δ. 124/2016 (ΦΕΚ 209 Α’) «Αποδοχή παραίτησης 
Υπουργών, Αναπληρωτών Υπουργών και Υφυπουργών», 
ε) π.δ. 125/2016 (ΦΕΚ 210 Β') «Διορισμός Υπουργών, 
Αναπληρωτών Υπουργών και Υφυπουργών», 
στ) την Υ198/16-11-2016 (ΦΕΚ 3722 Β') «Ανάθεση αρ¬ 
μοδιοτήτων στον Αναπληρωτή Υπουργό Περιβάλλοντος 
και Ενέργειας Σωκράτη Φάμελλο». 

6. Τη σχετική εισήγηση της Διεύθυνσης Δασικών Έρ¬ 
γων και Υποδομών. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Καθορίζεται πρόδηλο σφάλμα στη διαδικασία κα¬ 
τάρτισης του δασικού χάρτη οποιαδήποτε προφανής 


-τεχνικού χαρακτήρα απόκλιση ή εσφαλμένη τεχνική 
απόδοση των οριογραμμών που παρατηρείται πάνω στα 
φωτογραμμετρικά υπόβαθρα και προκύπτει είτε από 
μετρήσεις εδάφους ή φωτοερμηνευτικής απόδοσης του 
θεματικού περιεχομένου του χάρτη, που έρχεται σε αντί¬ 
θεση με την εικόνα, που παρουσιάζεται σ’ αυτά, 

- παράλειψη, εκ παραδρομής, της αποτύπωσης σαφώς 
δασικής έκτασης εντός ευρύτερης άλλης μορφής (αγρο¬ 
τικής κ.λπ.) και το αντίστροφο, 

- απεικόνιση εμφανώς λανθασμένη αγροτικής έκτασης 
ως δασικής και το αντίστροφο, 

- παράλειψη εγγραφών στοιχείων των πολυγώνων του 
χάρτη στη βάση δεδομένων, 

- λάθος αποτύπωση θεματικής επιφάνειας που οφεί¬ 
λεται σε διαμορφωμένα στοιχεία εικόνας (φωτογραφίας) 
λόγω διαβαθμισμένων περιοχών, 

- απόδοση ως "χορτολιβαδικής", έκτασης που αφορά 
σε πεδινή και ομαλής κλίσης περιοχή, η οποία εξαιρείται 
της υπαγωγής στις διατάξεις της δασικής νομοθεσίας, 
σύμφωνα με το π.δ. 32/2016 (ΦΕΚ 46 Α’), 

- απόδοση ως "χορτολιβαδικής", έκτασης που αφορά 
σε αναγνωρισμένη, κατά τις κείμενες διατάξεις, έναντι 
του Δημοσίου ως ιδιωτικής, η οποία εξαιρείται της υπα¬ 
γωγής στις διατάξεις της δασικής νομοθεσίας, 

- απόδοση ως δασικής, έκτασης που αφορά τεχνητή 
δασική φυτεία, η οποία εξαιρείται της υπαγωγής στις 
διατάξεις της δασικής νομοθεσίας και 

- ειδικά σφάλματα που οφείλονται σε παράλειψη απει¬ 
κόνισης πράξεων της διοίκησης πριν την κύρωση του 
δασικού χάρτη. 

Β. Τα πρόδηλα σφάλματα του δασικού χάρτη αντιμε¬ 
τωπίζονται ως ακολούθως: 

1. Σφάλματα που οφείλονται στα χαρτογραφικά υπό¬ 
βαθρα. 

Στις περιπτώσεις μεταφοράς οριογραμμών του δασι¬ 
κού χάρτη, από προγενέστερο φωτογραμμετρικά υπό¬ 
βαθρο, το οποίο αποτέλεσε το χαρτογραφικά υπόβαθρο 
κατάρτισής του, σε νεότερο πλέον ακριβές, για λόγους 
επικαιροποίησης, ακολουθείται η παρακάτω διαδικασία: 

Ελέγχεται και εξασφαλίζεται η καλύτερη γεωμετρική 
ακρίβεια του νέου χαρτογραφικού υλικού, με μετρήσεις 
εδάφους, με τον προσδιορισμό και μέτρηση των ιδίων 
φωτοσταθερών στα δύο υπόβαθρα και τη σύγκριση με¬ 
ταξύ τους, ειδικότερα στις περιοχές που διαπιστώνονται 
πιο έντονες οι αποκλίσεις. 

Στη συνέχεια, με φωτοερμηνεία, εφόσον δεν πρόκειται 
για περιπτώσεις που έχει αλλάξει η μορφή στο έδαφος 
(μορφές δασικής ή άλλης κάλυψης, δρόμοι, διασταυρώ¬ 
σεις δρόμων, ρέματα, γωνίες χωραφιών και άλλα στοιχεία 
που μπορούν να προσδιοριστούν στις αεροφωτογραφίες 
των διαφορετικών χρονολογιών) ή η τοπογραφική διαμόρ¬ 
φωση, αναγνωρίζονται φωτοσημεία (ή άλλα χαρακτηρι¬ 
στικά αναγόμενα στην μορφολογία του εδάφους), από τα 
οποία εξαρτώνται οι οριογραμμές κατά τη μεταφορά τους. 

2. Σφάλματα που οφείλονται σε λάθος τοποθέτηση 
των θεματικών οριογραμμών. 

Στις περιπτώσεις που έχουν τοποθετηθεί και απεικο- 
νισθεί θεματικές οριογραμμές (πρόσφατα δασική έκτα- 
ση-δασική έκταση στις αεροφωτογραφίες παλαιότερης 

λήψης κ.λπ.) σε λάθος θέση σε σχέση με την εικόνα (π.χ. 
οριογραμμή που καθορίζει δασικό πολύγωνο τέμνει την 
εικόνα και εντάσσει τμήμα του, εσφαλμένα, σε όμορο 
πολύγωνο άλλης μορφής κάλυψης), αυτές μεταφέρονται 
στην πραγματική θέση, και γίνονται όλες οι προκύπτου- 
σες αλλαγές στη βάση δεδομένων (π.χ. εμβαδόν). 

3. Σφάλματα που οφείλονται σε παράλειψη ή λάθος 
απεικόνισης θεματικών εκτάσεων (αφορούν μορφή ή 
χαρακτήρα) 

■ Για τις περιπτώσεις που προφανέστατα δεν συμπερι- 
ελήφθη σαφώς δασική έκταση εντός πολυγώνου άλλης 
μορφής έκτασης (π.χ. αγροτικής) και το αντίστροφο, συ¬ 
μπληρώνεται και τροποποιείται ο δασικός χάρτης με αυτές, 
δημιουργούμενων νέων πολυγώνων, τα οποία κωδικαριθ- 
μούνται, με ανάλογη τροποποίηση της βάσης δεδομένων. 

■ Επίσης, για λανθασμένη εκτίμηση του είδους βλά¬ 
στησης από την φωτοερμηνεία παλαιότερων ή/και 
πλέον πρόσφατων αεροφωτογραφιών και λόγω μη επι¬ 
βεβαίωσης στο έδαφος, που είχε σαν αποτέλεσμα την 
προφανέστατη, εσφαλμένη, απεικόνιση πολυγώνου μη 
δασικής έκτασης ως δασικής και το αντίστροφο. Ως χα¬ 
ρακτηριστικό παράδειγμα διευκρινιστικού χαρακτήρα 
αναφέρεται μεγάλης ηλικίας ελαιώνας, που λόγω της 
έντονης κλίσης του εδάφους κατά τη φωτοερμηνεία των 
αεροφωτογραφιών εκλήφθη ως έχον τη μορφή δάσους 
και συμπεριελήφθη ως δασική έκταση. 

Διευκρινίζεται ότι τα ανωτέρω αφορούν θεραπεία 
προφανέστατων λαθών στη μορφή κάλυψης εκτάσεων 
και δεν επιτρέπεται φωτοερμηνευτική ή επίγεια επανε¬ 
κτίμηση αυτών ακόμα και όταν βρίσκονται σε οριακή 
κατάσταση χαρακτηρισμού τους. 

4. Σφάλματα που οφείλονται σε παράλειψη ή λάθος 
εγγραφών στοιχείων (αντιστοίχισης) 

Διορθώνονται τα λάθη που έχουν παρεισφρήσει προ¬ 
φανώς εκ παραδρομής (π.χ. διαφορά στο εμβαδόν του 
πολυγώνου από το πραγματικό, λάθος ένδειξη Ιθηάΐγρθ 
κ.λπ.) στη βάση δεδομένων και συμπληρώνονται οι εγ¬ 
γραφές που λείπουν (π.χ. καταχώρηση ένδειξης κατηγο¬ 
ρίας κάλυψης πολυγώνου στη βάση δεδομένων). 

5. Σφάλματα που οφείλονται σε τροποποιημένα στοι¬ 
χεία κατόπιν επεξεργασίας εικόνας λόγω διαβαθμισμέ¬ 
νων περιοχών 

Εφόσον οι χρησιμοποιούμενες αεροφωτογραφίες ή 
ορθοφωτογραφίες έχουν υποστεί επεξεργασία με τρό¬ 
πο που τα στοιχεία που προέρχονται από την εικόνα 
να είναι διαφορετικά από την υφιστάμενη πραγματική 
κατάσταση στο έδαφος και λόγω αμέλειας δεν είχαν επι- 
βεβαιωθεί-διορθωθεί οι θεματικές γραμμές με αυτοψίες, 
μπορούν κατόπιν αίτησης, σε οποιοδήποτε στάδιο της 
διαδικασίας ανάρτησης έως την κύρωση των δασικών 
χαρτών ή και αυτεπάγγελτα, να διορθωθούν. 

Η ανάδειξη, αποτύπωση και διόρθωση εκτελείται είτε 
με επίγειες μεθόδους μέτρησης είτε με φωτογραμμετρι- 
κές, χρησιμοποιώντας αεροφωτογραφίες, ορθοφωτο- 
γραφίες ή δορυφορικές εικόνες υψηλής ακρίβειας ίσης 
ή καλύτερης των προβλεπόμενων στις τεχνικές προδι¬ 
αγραφές κατάρτισης δασικών χαρτών. 

6. Σφάλματα λόγω συμπερίληψης πεδινών χορτολιβα- 
δικών, βραχωδών ή πετρωδών εκτάσεων 


Στις περιπτώσεις που, λόγω παραδρομής, συμπεριλή- 
φθηκαν στους δασικούς χάρτες εκτάσεις ως υπαγόμενες 
στις παραγράφους 5α', 5β' άρθρου 3 ν. 998/1979, ενώ 
ευρίσκονται προφανώς επί πεδινών και ομαλών εδαφών, 
όπως ορίζονται στο π.δ. 32/2016, οι δασικοί χάρτες διορ¬ 
θώνονται, εξαιρουμένων των πολυγώνων που αφορούν 
στις παραπάνω εκτάσεις. 

7. Σφάλματα λόγω συμπερίληψης χορτολιβαδικών, 
βραχωδών ή πετρωδών εκτάσεων αναγνωρισμένων 
ως ιδιωτικών 

Στις περιπτώσεις που συμπεριλήφθηκαν στους δασι¬ 
κούς χάρτες εκτάσεις ως υπαγόμενες στις παραγράφους 
5α', 5β' άρθρου 3 ν. 998/1979, ενώ είναι αναγνωρισμένες 
κατά τις κείμενες διατάξεις, έναντι του Δημοσίου ως ιδι¬ 
ωτικές, οι δασικοί χάρτες διορθώνονται, εξαιρουμένων 
των πολυγώνων που αφορούν στις παραπάνω εκτάσεις. 

8. Σφάλματα λόγω συμπερίληψης τεχνητών δασικών 
φυτειών ως δασικών εκτάσεων 

Στις περιπτώσεις που συμπεριλήφθηκαν στους δασι¬ 
κούς χάρτες εκτάσεις ως δασικές ενώ αποτελούν τεχνη¬ 
τές δασικές φυτείες, οι δασικοί χάρτες διορθώνονται, 
εξαιρουμένων των πολυγώνων που αφορούν στις πα¬ 
ραπάνω εκτάσεις. 

Η διαδικασία διόρθωσης των ανωτέρω υπό στοιχεία 
Β1 έως Β8 που ακολουθείται είναι η εξής: 

α. Εφόσον ο δασικός χάρτης είναι θεωρημένος, αλλά 
όχι αναρτημένος όλες οι ανωτέρω ενέργειες εκτελού- 
νται αυτεπάγγελτα από το τμήμα Δασικών Χαρτογρα¬ 
φήσεων της οικείας Διεύθυνσης Δασών. Ο νέος διορ¬ 
θωμένος δασικός χάρτης θεωρείται, καταργούμενης 
της προηγούμενης θεώρησης και κοινοποιείται στη 
Διεύθυνση Συντονισμού και Επιθεώρηση Δασών της 
Αποκεντρωμένης Διοίκησης και στη Διεύθυνση Δασι¬ 
κών Έργων και Υποδομών του Υ.Π.ΕΝ., συνοδευόμενος 
από σχετική έκθεση. 

β. Στην περίπτωση που ο δασικός χάρτης έχει αναρτη- 
θεί και δεν έχει ξεκινήσει η προθεσμία υποβολής αντιρ¬ 
ρήσεων, όλες οι ανωτέρω περιπτώσεις προωθούνται, 
είτε αυτεπάγγελτα είτε κατόπιν αίτησης του ενδιαφερο¬ 
μένου, με εισήγηση του τμήματος Δασικών Χαρτογρα¬ 
φήσεων της οικείας Διεύθυνσης Δασών αναδεικνύοντας 
το σφάλμα, στην Διεύθυνση Συντονισμού και Επιθεώρη¬ 
σης Δασών της Αποκεντρωμένης Διοίκησης, ζητώντας 
τη θετική γνωμοδότησή της. Στη συνέχεια προωθείται 
προς έγκριση στο Γενικό Διευθυντή Δασών και Αγροτι¬ 
κών Υποθέσεων της οικείας Αποκεντρωμένης Διοίκησης. 
Σε περίπτωση διαφωνίας του Γενικού Διευθυντή, το θέμα 
παραπέμπεται και επιλύεται με απόφαση του Συντονιστή 
της οικείας Αποκεντρωμένης Διοίκησης. 

Κατόπιν της σχετικής έγκρισης, ο δασικός χάρτης 
θεωρείται από την Δ/νση Δασών με τα νέα στοιχεία 
και επαναλαμβάνεται η ανάρτηση, διατηρώντας, κατά 
προτίμηση, τις προθεσμίες έναρξης της υποβολής των 
αντιρρήσεων. 

γ. Εφόσον ο δασικός χάρτης έχει αναρτηθεί και έχει 
ξεκινήσει η προθεσμία υποβολής αντιρρήσεων, όλες οι 
ανωτέρω περιπτώσεις που είτε: 

ί. αυτεπάγγελτα διαπιστώνονται από το τμήμα Δασι¬ 
κών Χαρτογραφήσεων της οικείας Δ/νσης Δασών, 

π. διαπιστώνονται κατόπιν υποβολής σχετικού αιτή¬ 
ματος στην οικεία Δ/νση Δασών, 
μι. έχουν υποβληθεί ως αντιρρήσεις, 
προωθούνται από την αρμόδια Δ/νση Δασών στην 
ΕΠ.ΕΑ, συνοδευόμενες από σχετικό υπόμνημα με το 
αιτιολογικό της υπαγωγής τους στις περιπτώσεις πρό¬ 
δηλου σφάλματος. 

δ. Εφόσον η ΕΠ.Ε.Α. έχει περατώσει τις εργασίες της 
κατά την ανάρτηση του δασικού χάρτη και έχει παρέλθει 
ο χρόνος λειτουργίας της και ο δασικός χάρτης βρίσκεται 
στο στάδιο της διόρθωσης και συμπλήρωσής του με τις 
αποφάσεις της, για τις περιπτώσεις που είτε: 

ί. αυτεπάγγελτα διαπιστώνονται από το τμήμα Δασι¬ 
κών Χαρτογραφήσεων της οικείας Δ/νσης Δασών ή 
ϋ. διαπιστώνονται κατόπιν υποβολής σχετικού αιτή¬ 
ματος στην οικεία Δ/νση Δασών, 
η αρμόδια Δ/νση Δασών υποβάλλει εισήγηση στην 
Διεύθυνση Συντονισμού και Επιθεώρησης Δασών της 
Αποκεντρωμένης Διοίκησης, αναδεικνύοντας το πρό¬ 
δηλο σφάλμα και ζητώντας τη γνωμοδότησή της. Στη 
συνέχεια η ως άνω εισήγηση συνοδευόμενη από την 
γνωμοδότηση προωθείται προς έγκριση στο Γενικό Δι¬ 
ευθυντή Δασών και Αγροτικών Υποθέσεων της οικείας 
Αποκεντρωμένης Διοίκησης. Σε περίπτωση διαφωνίας 
του Γενικού Διευθυντή, το θέμα παραπέμπεται και επι¬ 
λύεται με απόφαση του Συντονιστή της οικείας Αποκε¬ 
ντρωμένης Διοίκησης. 

Μετά την ολοκλήρωση της διαδικασίας με την έκδοση 
της σχετικής έγκρισης διορθώνεται ο δασικός χάρτης 
από το τμήμα Δασικών Χαρτογραφήσεων της οικείας 
Δ/νσης Δασών κατά το τμήμα που αφορά. 

Στις περιπτώσεις κατ' εφαρμογή της ανωτέρω παρα¬ 
γράφου δ, κατά τις οποίες η τροποποίηση του δασικού 
χάρτη έχει σαν αποτέλεσμα τη μεταβολή του θεματικού 
περιεχομένου του, ανακαλείται η ανάρτηση για τα εδα¬ 
φικά τμήματα που αφορά η διόρθωση και ενεργείται 
νέα ανάρτηση, σύμφωνα μετά άρθρα 13 έως 19 του 
ν. 3889/2010, για τα τμήματα αυτά. 

Τέλος, στην περίπτωση ανάθεσης σχετικών εργασι¬ 
ών σε ιδιωτικά γραφεία εκπόνησης δασικών μελετών 
κατ' εφαρμογή των παραγράφων 3 ή 4 άρθρου 13 
ν. 3889/2010 εισήγηση με ανάδειξη των ανωτέρω πρό¬ 
δηλων σφαλμάτων υποβάλλεται από τον ανάδοχο στην 
Διευθύνουσα Υπηρεσία, η οποία την προωθεί σύμφωνα 
με τα προαναφερθέντα. 

9. Ειδικά σφάλματα που οφείλονται σε παράλειψη 
απεικόνισης πράξεων της διοίκησης πριν την κύρωση 
του δασικού χάρτη. 

Για τις περιπτώσεις που δεν συμπεριλήφθηκαν πράξεις 
της διοίκησης (σχέδιο πόλης, πράξη χαρακτηρισμού, έγ¬ 
γραφα πληροφοριακού χαρακτήρα που προβλέπονται 
στην παρ. 10 του άρθρου 14 του ν. 998/1979, κλήρος 
εποικισμού κ.λπ.), εκ παραδρομής, που οφείλονταν να 
είναι αποτυπωμένες στον ήδη αναρτημένο δασικό χάρτη 
και πριν την κύρωσή του: 

α. εάν έχει υποβληθεί αντίρρηση, εφαρμόζονται τα 
προβλεπόμενα στην παρ. 5.6 Συνοδευτικού Τεύχους 
της 146776/2459/21.10.2016 απόφασης Αναπληρωτή 
Υπουργού Π.ΕΝ. (ΦΕΚ 3532 Β'), υποβάλλοντας η αρμόδια 


Διεύθυνση Δασών εισήγηση στην ΕΠ.ΕΑ, πιστοποιώντας 
τα στοιχεία της διοικητικής πράξης για την υπαγωγή της 
έκτασης στη διοικητική πράξη και η ΕΠ.Ε.Α. εκδίδει σχε¬ 
τική απόφαση έγκρισης υπαγωγής και διόρθωσης του 
δασικού χάρτη, 

β. εάν δεν έχει υποβληθεί αντίρρηση και παράλληλα 
δεν έχεισυσταθεί η ΕΠ.Ε.Α., μπορεί κατόπιν αίτησης του 
ενδιαφερομένου η ίδια ανωτέρω υπηρεσία να εισηγηθεί 
στην Διεύθυνση Συντονισμού και Επιθεώρησης Δασών 
της Αποκεντρωμένης Διοίκησης, αναδεικνύοντας την 
παράληψη και ζητώντας τη θετική γνωμοδότησή της, 
προκειμένου να συμπεριληφθεί η πράξη στον δασικό 
χάρτη. Η εισήγηση προωθείται προς έγκριση στο Γενικό 
Διευθυντή Δασών και Αγροτικών Υποθέσεων της οικείας 
Αποκεντρωμένης Διοίκησης. Σε περίπτωση διαφωνίας 
του Γενικού Διευθυντή, το θέμα παραπέμπεται και επι¬ 
λύεται με απόφαση του Συντονιστή της οικείας Αποκε¬ 
ντρωμένης Διοίκησης. Κατόπιν τούτου, εκδίδεται από 
την αρμόδια Διεύθυνση Δασών πράξη τροποποίησης 
του δασικού χάρτη κατά το συγκεκριμένο τμήμα, η οποία 
είναι ισχυρή έναντι του περιεχομένου του δασικού χάρτη 
και ενσωματώνεται σ’ αυτόν μετά την περαίωση της εξέ¬ 
τασης των αντιρρήσεων, προκειμένου να συμπεριληφθεί 
στην ολική κύρωσή του. 

Σε κάθε περίπτωση που έχει υποβληθεί αντίρρηση με 
περιεχόμενο που την εντάσσει σε κατηγορία πρόδηλου 
σφάλματος, το οποίο βεβαιώνεται με την απόφαση της 
ΕΠ.Ε.Α., το καταβληθέν τέλος επιστρέφεται στον δικαι¬ 
ούχο. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2017 

Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 


Αριθμ. 665/41846 (3) 

Τροποποίηση της αριθ. 11510/14.12.2016 από¬ 
φασης του Υπουργού Αγροτικής Ανάπτυξης και 
Τ ροφίμων "Πλαίσιο εφαρμογήςτης Δράσης 1.1.1. 
"Δράσεις Κατάρτισης και Ανάπτυξης Δεξιοτήτων 
για νέους γεωργούς και μικρές γεωργικές εκμε¬ 
ταλλεύσεις" του Μέτρου 1 "Δράσεις μετάδοσης 
Γνώσεων και Ενημέρωσης"του ΠΑΑ 2014-2020" 
(Β’4113/21.12.2016). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Της περ. α' της παρ. 2 του άρθρου 62 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 

του Υπουργείου Αγροτικής Ανάπτυξης και Τροφίμων» 
(Α' 32), όπως η παρ. 2 τροποποιήθηκε με την παρ. 2 του 
άρθρου 46 του ν. 4384/2016 «Αγροτικοί Συνεταιρισμοί, 
μορφές συλλογικής οργάνωσης του αγροτικού χώρου 
και άλλες διατάξεις» (Α' 78). 

β) Της παρ. 2 του άρθρου 69 του ν. 4314/2014 (Α' 265) 
«Α) Για τη διαχείριση, τον έλεγχο και την εφαρμογή ανα¬ 
πτυξιακών παρεμβάσεων για την προγραμματική περί¬ 
οδο 2014-2020, Β) Ενσωμάτωση της Οδηγίας 2012/17 
του Ευρωπαϊκού Κοινοβουλίου και του Συμβουλίου της 
13ης Ιουνίου 2012 (ΕΕ Ε 156/16.6.2012) στο ελληνικό 
δίκαιο, τροποποίηση του ν. 3419/2005 (Α'297) και άλλες 
διατάξεις» (Α' 265), όπως έχει τροποποιηθεί και ισχύει. 

γ) Του άρθρου 90 του Κώδικα Νομοθεσίαςγια την Κυ¬ 
βέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Τους Κανονισμούς, όπως ισχύουν: 

α) (ΕΕ) αριθ. 1303/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, περί 
καθορισμού κοινών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 
μείο, τοΤαμείο Συνοχής,το Ευρωπαϊκό ΓεωργικόΤαμείο 
Αγροτικής Ανάπτυξης και το Ευρωπαϊκό Ταμείο Θάλασ¬ 
σας και Αλιείας και περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο, το Ταμείο Συνοχής και 
το Ευρωπαϊκό Ταμείο Θάλασσας και Αλιείας και για την 
κατάργηση του κανονισμού (ΕΚ) αριθ. 1083/2006 (ΕΕ Ε 
347,20.12.2013,0.320). 

β) (ΕΕ) αριθ. 1305/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (ΕΓΤΑΑ) και την 
κατάργηση του κανονισμού (ΕΚ) αριθ. 1698/2005 του 
Συμβουλίου (ΕΕ Ε 347, 20.12.2013, ο. 487). 

γ) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κα¬ 
τάργηση των κανονισμών (ΕΟΚ) αριθ. 352/78, (ΕΚ) αριθ. 
165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου (ΕΕ 
Ε 347, 20.12.2013, ο. 549). 

δ) Κατ' εξουσιοδότηση Κανονισμό (ΕΕ) αριθ. 807/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1305/2013 του Ευρω¬ 
παϊκού Κοινοβουλίου και του Συμβουλίου για τη στήριξη 
της αγροτικής ανάπτυξης από το Ευρωπαϊκό Γεωργικό 
Ταμείο Αγροτικής Ανάπτυξης (ΕΓΤΑΑ) και για τη θέσπιση 
μεταβατικών διατάξεων (ΕΕ Ε 227,31.7.2014, ο. 1). 

ε) Εκτελεστικό Κανονισμό (ΕΕ) αριθ. 808/2014 της Επι¬ 
τροπής, της 17ης Ιουλίου 2014, σχετικά μετη θέσπιση κα¬ 
νόνων εφαρμογήςτου κανονισμού (ΕΕ) αριθ. 1305/2013 
του Ευρωπαϊκού Κοινοβουλίου και του Συμβουλίου για 
τη στήριξη της αγροτικής ανάπτυξης από το Ευρωπαϊκό 
ΓεωργικόΤαμείο Αγροτικής Ανάπτυξης (ΕΓΤΑΑ) (ΕΕ Ε227, 
31.7.2014, ο. 18). 


3. Τη με αριθ. πρωτ. 2413/08.03.2017 απόφαση του 
Γενικού Γραμματέα Αγροτικής Πολιτικής και Διαχείρι¬ 
σης Κοινοτικών Πόρων για την ένταξη πράξης με τίτλο: 
«ΔΡΑΣΕΙΣ ΚΑΤΑΡΤΙΣΗΣ ΚΑΙ ΑΝΑΠΤΥΞΗΣ ΔΕΞΙΟΤΗΤΩΝ 
ΓΙΑ ΝΕΟΥΣ ΓΕΩΡΓΟΥΣ ΚΑΙ ΜΙΚΡΕΣ ΓΕΩΡΓΙΚΕΣ ΕΚΜΕΤΑΛ¬ 
ΛΕΥΣΕΙΣ», για τους δικαιούχους της 2ης Προκήρυξης του 
μέτρου 112 «Ενισχύσεις για Νέους Γεωργούς» όπως αυτοί 
εντάχθηκαν στο πλαίσιο του ΠΑΑ 2007-2013 και συνε¬ 
χίζονται ως ανειλημμένες υποχρεώσεις στο πλαίσιο του 
Μέτρου 06 του ΠΑΑ 2014 - 2020, στο Μέτρο 01 «Δράσεις 
μετάδοσης Γνώσεων και Ενημέρωσης» του ΠΑΑ 2014- 
2020 (ΑΔΑ 7Λ8Υ4653ΠΓ- Κ9Ι). 

4. Το Πρόγραμμα Αγροτικής Ανάπτυξης (ΠΑΑ) της Ελ¬ 
λάδας 2014-2020 (ΟΞΙ 20140Β06ΚΌΝΡ001), όπως κάθε 
φορά ισχύει. 

5. Την αριθ. € (2015) 9170 ίίηθΙ/11 -12-2015 Εκτελε¬ 
στική Απόφαση της Επιτροπής, για την έγκριση του 
προγράμματος αγροτικής ανάπτυξης της Ελλάδας για 
στήριξη από το Ευρωπαϊκό Γεωργικό Ταμείο Αγροτικής 
Ανάπτυξης, όπως κάθε φορά ισχύει. 

6. Το με αριθ. πρωτ. 12370/21-3-2017 έγγραφο του 
Ελληνικού Γεωργικού Οργανισμού-ΔΗΜΗΤΡΑ (ΕΛΓΟ- 
ΔΗΜΗΤΡΑ). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τροποποίηση της αριθ. 11510/14.12.2016 

απόφασης (Β'4113/21.12.2016) 

Η αριθ. 11510/14.12.2016απόφαση τροποποιείται ως 
εξής: 

1. Στο άρθρο 7 προστίθεται τελευταίο εδάφιο ως εξής: 

«Το εκπαιδευτικό προσωπικό δύναται να αποτελείται 

από υπαλλήλους του ίδιου του δικαιούχου, υπαλλήλους 
του Υπουργείου Αγροτικής Ανάπτυξης και Τροφίμων ή 
άλλων Υπουργείων, τους υπαλλήλους των Δήμων, των 
Περιφερειών, των Νομικών Προσώπων Δημοσίου Δι¬ 
καίου και των Νομικών Προσώπων Ιδιωτικού Δικαίου, 
ελεύθερους επαγγελματίες ή λοιπούς ιδιώτες». 

2. Μετά το άρθρο 7 προστίθεται άρθρο 7α ως εξής: 

«Άρθρο 7α 

Απασχόληση εκπαιδευτικού προσωπικού 

1. α) Για την υλοποίηση των προγραμμάτων κατάρτι¬ 
σης ο δικαιούχος συνάπτει συμβάσεις έργου μετο εκπαι¬ 
δευτικό προσωπικό του άρθρου 7, στις οποίες καθορίζε¬ 
ται το εκπαιδευτικό έργο που πρόκειται να παρασχεθεί, 
ο απαιτούμενος χρόνος απασχόλησης και η αποζημίωση 
η οποία καθορίζεται σύμφωνα με το άρθρο 9α. 

β) Η απασχόληση των υπαλλήλων του Υπουργείου 
Αγροτικής Ανάπτυξης και Τροφίμων ή άλλων Υπουρ¬ 
γείων και των υπαλλήλων των Δήμων, των Περιφερει¬ 
ών, των Νομικών Προσώπων Δημοσίου Δικαίου και των 
Νομικών Προσώπων Ιδιωτικού Δικαίου ως εκπαιδευτών 
εντός του ωραρίου εργασίας στις υπηρεσίες τους ή πέ¬ 
ραν του ανώτατου ορίου απασχόλησης της παρ. 2 γίνεται 
χωρίς τη σύναψη σύμβασης έργου της παρ. α' και την 

καταβολή της αποζημίωσης που καθορίζεται σύμφωνα 
με το άρθρο 9α. 

2. Το ανώτατο όριο απασχόλησης των εκπαιδευτών 
όλων των κατηγοριών είναι τριάντα (30) ώρες ανά εκ¬ 
παιδευτή ανά πρόγραμμα κατάρτισης και κατ' εξαίρεση 
σαράντα οχτώ (48) ώρες ανά εκπαιδευτή ανά πρόγραμ¬ 
μα κατάρτισης για τα προγράμματα κατάρτισης που λαμ¬ 
βάνουν χώρα σε νησιωτικές περιοχές, εκτός Κρήτης και 
Εύβοιας. Σε κάθε περίπτωση, το ανώτατο όριο απασχό¬ 
λησης όλων των εκπαιδευτών δεν δύναται να ξεπερνά 
τις τριακόσιες εξήντα (360) ώρες ανά εκπαιδευτή στο 
σύνολο του έτους». 

3. Μετά το άρθρο 9 προστίθεται άρθρο 9α ως εξής: 

«Άρθρο 9α 

Αποζημίωση εκπαιδευτών 

Η αποζημίωση του εκπαιδευτικού προσωπικού του άρ¬ 
θρου 7 βαρύνει αποκλειστικά τον προϋπολογισμό της συγ- 
χρηματοδοτούμενης πράξης και το ύψοςτης καθορίζεται 
με απόφαση του Διοικητικού Συμβουλίου του δικαιούχου 
με τρόπο ώστε να μην γίνεται υπέρβαση του μοναδιαίου 
κόστους ανά καταρτιζόμενο, όπως αυτό υπολογίζεται με 
βάση τη μελέτη σχετικά με την εκτίμηση του εύλογου εύ¬ 
ρους μοναδιαίου κόστους για τις σχετικές δαπάνες». 

4. Μετά το άρθρο 9α προστίθεται άρθρο 9β ως εξής: 

«Άρθρο 9β 

Απασχόληση λοιπού προσωπικού για την 

υλοποίηση των προγραμμάτων κατάρτισης- 

Αποζημίωση λοιπού προσωπικού 

1. α) Για την οργάνωση, τη διεξαγωγή, την παρακολού¬ 
θηση, τον έλεγχο και την υποστήριξη των προγραμμά¬ 
των κατάρτισης ο δικαιούχος συνάπτει συμβάσεις έργου 


με υπαλλήλους του, ή/και με υπαλλήλους του δημοσί¬ 
ου ή/και του ευρύτερου δημοσίου τομέα, στις οποίες 
καθορίζεται το έργο που πρόκειται να παρασχεθεί, ο 
απαιτούμενος χρόνος απασχόλησης και η αποζημίωση 
η οποία καθορίζεται σύμφωνα με την παρ. 2. 

β) Η Απασχόληση των υπαλλήλων του δικαιούχου ή/ 
και των υπαλλήλων του δημοσίου ή/και του ευρύτε¬ 
ρου δημοσίου τομέα εντός του ωραρίου εργασίας στις 
υπηρεσίες τους για την οργάνωση, τη διεξαγωγή, την 
παρακολούθηση, τον έλεγχο και την υποστήριξη των 
προγραμμάτων κατάρτισης γίνεται χωρίς τη σύναψη 
σύμβασης έργου της παρ. α' και την καταβολή της απο¬ 
ζημίωσης η οποία καθορίζεται σύμφωνα με την παρ. 2. 

2. Η αποζημίωση του λοιπού προσωπικού της παρ. 1 
βαρύνει αποκλειστικά τον προϋπολογισμό της συγχρη- 
ματοδοτούμενης πράξης και το ύψος της καθορίζεται με 
απόφαση του Διοικητικού Συμβουλίου του δικαιούχου 
με τρόπο ώστε να μην γίνεται υπέρβαση του μοναδιαίου 
κόστους ανά καταρτιζόμενο, όπως αυτό υπολογίζεται με 
βάση τη μελέτη σχετικά με την εκτίμηση του εύλογου 
εύρους μοναδιαίου κόστους για τις σχετικές δαπάνες». 

Άρθρο 2 

Έναρξη ισχύος 

Η ισχύς της παρούσας αρχίζει με τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























